रिहंद नदी

रिहंद नदी (जेकरा के रेणु, रेणुका, रेंड, रेर भा रेहर भी कहल जाला) सोन नदी के सहायक नदी हवे आ भारत के छत्तीसगढ़ आ उत्तर प्रदेश राज्य सभ से हो के बहे ले। एकर पुरान नाम रेणु भा रेणुका रहे।

 बहाव के मारग 
रिहंद मतिरंगा पहाड़ी से निकले ले, ई इलाका मैनपत पठार के दक्खिन-पच्छिम में बाटे जे औसत समुंद्र तल से लगभग 1,100 मीटर ऊपर बाटे। ई नदी सरगुजा आ सूरजपुर जिला के बीच से हो के मोटा-मोटी उत्तर के ओर  । रिहांड आ एकरे सहायक नदी सभ जिला के मध्य भाग में एगो उपजाऊ मैदान बनावे लीं जे एकरे उत्पत्ती से ले के लखनपुर, सूरजपुर, प्रतापपुर ले फइलल बा। एकरे बाद ई उत्तर प्रदेश के सोनभद्र जिला में वाया मध्य प्रदेश के सिंगरौली जिला से हो के बहे ले, जहाँ एकरा के रेड कहल जाला आ अंत में सोन नदी में मिल जाले।

 सहायिका नदी सभ 
सूरजपुर जिला में एकर प्रमुख सहायिका नदी महाना, मोरना (मोरनी), गेउर, गागर, गोबरी, पिपाराचार, रामदिया आ गलफुल्ला बाड़ी स।  कई गो मौसमी आ बारहोमासी नदी रिहंद रिजर्वायर में मिले लीं जइसे कि मध्य प्रदेश के सिंगरौली जिला के कंचन, मायर आ अजीर नदी।

 रिहंद बांध 
रिहंद बान्ह के निर्माण 1962 में पनबिजली उत्पादन खातिर मिर्जापुर डिवीजन के सोनभद्र जिला में पिपरी के लगे रिहंद नदी के आर-पार भइल; बंधा के पीछे बनल झील के नाँव गोविंद बल्लभ पंत सागर बा। एह बंधा से सबसे नगीचे के रेलवे स्टेशन रेनुकूट बा।

 रकसगंडा झरना 
रिहंद नदी पर एगो झरना बा जवना के नाम बा 'रकसगंडा', नदी अपना यात्रा में छत्तीसगढ़ के सूरजपुर जिला में ई झरना बनावे ले। पर्यटक लोग के नजरिया से ई झरना महत्व के चीज बाटे।

 संदर्भ 

श्रेणी:भारत के नदी
श्रेणी:उत्तर प्रदेश के नदी
श्रेणी:छत्तीसगढ़ के नदी